**2014 жылы Маңғыстау облысында инъекциялық есірткі тұтынушы адамдар (ИЕТА) арасында шолғыншы серологиялық қадағалау**

АИТВ-инфекциясына эпидемиологиялық қадағалау ісі – алдын алу бағдарламаларын жоспарлау, оны орындау және мониторинг жүргізу үшін қажетті, АИТВ-инфекциясының таралуы туралы эпидемиологиялық ақпаратты жинау, талдау және тарату жүйесін білдіреді.

Инфекцияның таралуы туралы объективті ақпарат алуға мүмкіндік беретін ШЭҚ негізін құрауыштарының бірі – иммунды ферментті талдау (ИФТ) әдісімен, қылтамырдағы қанның құрғақ тамшы үлгілерін серологиялық тестілеу (ҚҚҚТ) болып табылады.

ШЭҚ өткізу үшін ДДСҰ -ның «АИТВ-инфекциясына, С гепатитіне және мерезге шолғыншы эпидемиологиялық қадағалау кезінде серологиялық қадағалау» әдістемелік ұсынымы негізінде, 2014 жылы стандартты операциялық емшара әзірленді және зертхананың қызметкерлері арасында ШЭҚ өткізудің барлық кезеңдері бойынша семинар өткізілді.

ҚҚҚТ зертханалық зерттеу мынадай кезеңдерден тұрады:

1. Талдама алдындағы (қатысушыны тіркеу, саусағынан қан алу, таңбалау, кептіру, буып-түю, сақтау, тасымалдау, бағалау, сапасын бақылау және ҚҚҚТ үлгілерін тіркеу)
2. Талдамалық (зерттеу үшін ҚҚҚТ үлгілерін дайындау, элюатын алу және оны бастапқысынан ажыратып дайындау, ИФТ өткізу және нәтижелерін есепке алу)
3. талдамадан кейінгі (эпидемиологиялық бөлімнің қызметкерлеріне зертханалық зерттеу нәтижелерін түсіндіру және ұсыну).

Ағымдағы жылғы сәуірде ИЕТА арасында ШЭҚ өткізілді. Іріктелгені 152 адамды құрады. Қылтамырдағы қанның құрғақ тамшысының (ҚҚҚТ) алғашқы үлгілері 17.04.2014 жылы келіп түсті. Соңғы үлгісі 28.05.2014 жылы жеткізілді. Зертханаға жеткізілген барлық үлгілері сапасын бағалаудан өткізілді, содан кейін тиісті журналдарға тіркелді.

Бұдан ары қарай, ҚҚҚТ үлгілері зертханаға жеткізілген кезінен бастап 2 аптадан кешіктірілмей нәтижелері берілуі тиіс екендігі (әдістемелік ұсынымдарға сәйкес) тұрғысынан, барлық үлгілері мынадай буындарға бөлінді:

* 1 буын – 66 ҚҚҚТ
* 2 буын - 30 ҚҚҚТ
* 3 буын - 40 ҚҚҚТ
* 4 буын – 16 ҚҚҚТ

Әрбір буын ҚҚҚТ үлгілерін тестілеуге дайындаудан өткізілді. Атап айтқанда, дайындалған зерттеу хаттамасына сәйкес, ҚҚҚТ үлгілерінен кеңселік тескіштің көмегімен диаметрі 6 мм болатын дискі жасалып, қысқыштың көмегімен планшетке салынды. Содан кейін ҚҚҚТ дискісі бар планшеттегі ойыққа 200-ден мкл.фосфатты-тұзды аралығына 0,05 % твин салынды. Планшет бөлме температурасында (16-18) сағат түнге қалдырылады. Алынған элюат тұтас қан сарысуы ретінде қаралады.

Зерттеу үшін 2 стратегияны (WHO/CDS/CSR/EDC/2001.16; UNAIDS/01.22E) қолданамыз, бұл кезде – биоүлгілерді бастапқы зерттеу,ДДСҰ ұсынған сараптамалық тест-жүйелерде оңды нәтижелердің расталуы бар, ресейде жасалған тест-жүйелерде өткізіледі.

Зерттеулердің нәтижелеріне талдау жасалды және қағаз және электронды нұсқаларда тіркеу журналына енгізілді (11-қосымша, № 11-нысан).

2014 жылда ИЕТА (152 үлгі) арасында ШЭҚ серологиялық кезеңінің нәтижелері:

* АИТВ-ға зерттеу - оңдысы 0 (0 %)
* «С» ВГ-ке зерттеу - оңдысы 126 (82,8 %)
* Мерезге зерттеу – оңдысы 27 (17,7 %)

АИТВ-инфекциясына, С вирусты гепатитке және мерезге теріс үлгілерінен қалғандарынан ҚҚҚТ теріс үлгілерінің 10 % іріктеу жүргізілді.

ҚҚҚТ теріс үлгілерінің 10 % іріктеудің нәтижелері мынадай:

* АИТВ- инфекциясы – 15 үлгі
* С ВГ – 3 үлгі
* Мерез – 13 үлгі.

Тестілеудің нәтижелері бойынша деректер № 12 (оңды нәтижелер үшін), № 13 (ҚҚҚТ бастапқы теріс үлгілерінің 10%) есептік нысандарға енгізілді және ҚҚҚТ бастапқы теріс үлгілерінің 10% бірге Орал қаласындағы тірек базасына жолданды.

Ағымдағы жылғы 20 маусымда 2014 жылғы – «ИЕТА» тобында өткізілген жұмыстардың 100 % растауы бар, ШЭҚ нәтижелері бойынша Батыс Қазақстан ЖИТС ОО -ның қорытындысын алдық.

**ЖИТС МОО дәрігер -зертханашысы О.Г. Таласбаева**